### Beslutning

Fremsendes til Økonomiudvalget til behandling i henhold til beslutning i byrådets møde den 13. maj 2020.

### Resumé

[adresse] har siden 2016 været karakteriseret som en ”ghetto” og blev 1. december 2019 for fjerde gang udpeget som sådan af Transport- og Boligministeriet. Området er i alvorlig risiko for at blive udpeget for femte gang 1. december 2020.

Herefter vil boligområdet som ”hård ghetto” blive mødt med et krav om, at der skal udarbejdes en udviklingsplan, der sikrer, at boligområdet i 2030 maksimalt omfatter 40 % almene familieboliger.

Uanset om området udpeges som ”ghetto” igen, er der behov for at igangsætte et forberedende arbejde med at lave en samlet og helhedsorienteret plan for området, som kan sikre en varig forandring af området, så det i fremtiden har en blandet beboersammensætning og både består af attraktive almene boliger og private boliger.

I stedet for at afvente næste ”ghettoliste”, foreslås det, at arbejdet igangsættes nu ud fra de angivne pejlemærker.

### Indstilling

Det indstilles, at:

At 1) det forberedende arbejde med en helhedsplan for [adresse], der omfatter fysiske og sociale tiltag, påbegyndes

At 2) arbejdet tilrettelægges ud fra de angivne pejlemærker

### Sagens forløb

27-04-2020 Magistraten

Fremsendes til [adresse] med bemærkning, at Magistraten i mødet den 27. april 2020 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 20. april 2020.

Zara Nielsen tog forbehold.

Til byrådsbehandlingen beskrives de initiativer, der har været taget siden 2019, herunder på beskæftigelsesområdet. Malene Bertelsen fremsender eventuelt spørgsmål inden byrådsbehandlingen. Det belyses til byrådsbehandlingen, hvor meget boligsammensætningen skal ændres (nedrivninger, nybyggeri mm), hvis [adresse] kommer på den hårde ghettoliste.

 13-05-2020 [adresse]
Fremsendes til Økonomiudvalget til behandling i henhold til beslutning i byrådets møde den 13. maj 2020.
 03-06-2020 Økonomiudvalget

Signe Olsen, Svenning Andresen, Niels Poulsen, Ulrik Pedersen og Else Kristiansen kunne tiltræde indstillingen i overensstemmelse med Magistratens anbefaling.

Agnete Jakobsen tog forbehold.

Tanja Østergaard var forhindret i at deltage i udvalgets behandling af sagen.

 10-06-2020 Aarhus Byråd

Jan Jacobsen og Magistratsafdelingen for Teknik og Miljø med bemærkning, at byrådet i sit møde den 10. juni 2020 har vedtaget Magistratens indstilling i overensstemmelse med erklæring fra Økonomiudvalget af 3. juni 2020.

Enhedslisten de Rød-Grønnes byrådsgruppe kunne ikke tiltræde indstillingen.